ลุ้น SET บวกต่อ! รับฟันด์โฟลว์ไหลเข้า-เก็งงบ “บจ.” ไตรมาส 3 หนุน
แนวโน้ม SET เช้าบวกต่อ! ตามตปท. รับแรงหนุนจากเงินทุนต่างชาติไหลเข้า หลังหลังเงินบาทแข็งค่าต่อเนื่อง และแรงเก็งงบ “บจ.” ไตรมาส 3 ให้แนวรับที่ 1,605 จุด และ 1,600 จุด แนวต้าน 1,612-1,620 จุด
แนวโน้ม SET เช้าบวกต่อ! ตามตปท. รับแรงหนุนจากเงินทุนต่างชาติไหลเข้า หลังหลังเงินบาทแข็งค่าต่อเนื่อง และแรงเก็งงบ “บจ.” ไตรมาส 3 ให้แนวรับที่ 1,605 จุด และ 1,600 จุด แนวต้าน 1,612-1,620 จุด
1 พ.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ทิศทางดัชนีตลาดหุ้นไทยวันนี้ sideway ขึ้นตามตลาดหุ้นอื่นๆในภูมิภาค โดยได้รับปัจจัยหนุนจากทิศทางเงินทุนต่างชาติไหลเข้าอย่างต่อเนื่อง หลังจากทิศทางค่าเงินบาทที่ยังคงแข็งค่าได้อย่างต่อเนื่อง
สำหรับการปรับขึ้นดอกเบี้ยของธนาคารกลางสหรัฐ (เฟด) ในการประชุมที่จะมีขึ้นในช่วงกลางสัปดาห์นี้ นักลงทุนคาดว่าจะปรับขึ้น 0.75% ซึ่งมองว่าจะไม่ได้มีผลกระทบอย่างมีนัย แต่ส่วนใหญ่จะรอติดตามถ้อยแถลงต่อทิศทางการปรับขึ้นอัตราดอกเบี้ยในช่วงเดือน ธ.ค. โดยนักลงทุนคาดว่าจะมีการปรับขึ้นอัตราดอกเบี้ยที่ 0.50% จากเดิมที่ 0.75%
ขณะเดียวกัน นักลงทุนส่วนใหญ่ยังคงเข้าเก็งกำไรผลประกอบการไตรมาส 3/65 ที่จะทยอยออกมาอย่างต่อเนื่อง พร้อมให้แนวรับที่ 1,605 จุด และ 1,600 จุด แนวต้าน 1,612-1,620 จุด